สวัสดีค่ะ หนูอายุ18ค่ะ หนูยังไม่มีประจำเดือนค่ะ ยังไม่เคยมาสักครั้งค่ะ แต่เคยมีเพศสัมพันค่ะ แต่ทุกๆเดือน หนูจะเจ็บนม 3-7วันอ้ะค่ะ เหมือนคนมีประจำเดือนอ้ะค่ะ เจบนม แต่ของหนูเจบแค่นม แต่ประจำเดือนไม่มีอ้ะค่ะ มันจะทำให้ร่างกายเราส่งผลอะรัยมั้ยค่ะ แล้วเราจะรู้ได้อย่างไรค่ะ ประจำเดือนไม่มา เพราะอะรัย
สวัสดีค่ะ หากอายุ 18 ปีแล้ว ยังไม่เคยมีประจำเดือน ถือว่ามีภาวะขาดประจำเดือนปฐมภูมิ (primary amenorrhea) ซึ่งสาเหตุอาจเกิดได้จาก1. ภาวะเยื่อพรหมจารีไม่ขาด ถือเป็นความผิดปกติมาแต่กำเนิดที่เยื่อพรหมจารีไม่ขาดเป็นรูหรือเป็นช่องเปิดสู่ภายนอก เมื่อเข้าสู่วัยที่ควรมีประจำเดือน จะทำให้มีอาการปวดท้องน้อยทุกเดือน แต่ไม่มีประจำเดือนออกมา อาจมีอาการคัดตึงเต้านมร่วมด้วยในช่วงเวลาใกล้เคียงกับมีอาการปวดท้องน้อย ส่วนการพัฒนาทางเพศด้านอื่นๆ เช่น การมีเต้านม มีขนหัวหน่าว สะโพกผาย เป็นต้น จะพัฒนาตามวัยปกติ2. มีการพัฒนาที่ผิดปกติของเนื้อเยื่อที่จะเจริญไปเป็นมดลูก (Mullerian agenesis) ทำให้ไม่มีมดลูกและช่องคลอดเกิดขึ้น แต่ยังมีรังไข่เป็นปกติ ทำให้การพัฒนาทางเพศด้านอื่นๆ ยังเป็นปกติ3. มีเนื้องอกของต่อมใต้สมอง ซึ่งมีหน้าที่สร้างฮอร์โมนเพื่อการมีประจำเดือน จึงส่งผลให้ไม่มีประจำเดือน ส่วนการพัฒนาทางเพศด้านอื่นๆ ยังเป็นปกติ4. รังไข่ไม่พัฒนา หรือ รังไข่หยุดทำงานก่อนเวลาอันควร โดยหากเกิดก่อนวัยที่จะมีประจำเดือน ก็ไม่มีประจำเดือนเลย และไม่มีการพัฒนาทางเพศด้านอื่นๆ เช่น ไม่มีเต้านมที่ขยายขึ้น ไม่มีขนหัวหน่าว สะโพกไม่ขยาย เป็นต้น5. มีโครโมโซมเป็นเพศชาย (XY) และมีต่อมเพศซึ่งเป็นของเพศชายคอยสร้างฮอร์โมน แต่เนื้อเยื่อต่างๆ ของร่างกายไม่มีการตอบสนองต่อฮอร์โมนเพศชาย จึงทำให้ลักษณะภายนอกเป็นผู้หญิง เรียกว่า tesicular ferminizationแนะนำว่าต้องไปพบแพทย์เพื่อหาสาเหตุนะคะ แพทย์จะทำการตรวจร่างกาย ตรวจเลือด อาจต้องมีการตรวจอัลตราซาวด์หรือตรวจโครโมโซมด้วยค่ะ